બોલર્સના શાનદાર પ્રદર્શન બાદ સુકાની રોહિત શર્મા, મહેન્દ્ર સિંહ ધોની અને દિનેશ કાર્તિકની મક્કમ બેટિંગની મદદથી ભારતે શુક્રવારે અહીં રમાયેલી અને અંતિમ બોલ સુધી રોમાંચક બનેલી ફાઈનલમાં બાંગ્લાદેશને ત્રણ વિકેટે પરાજય આપીને એશિયા કપ વન-ડે ક્રિકેટ ટુર્નામેન્ટ જીતી લીધી હતી. ભારતે સાતમી વખત એશિયા કપ ટાઈટલ જીત્યું છે. બાંગ્લાદેશે આપેલા 223 રનના લક્ષ્યાંકને ભારતે અંતિમ બોલમાં પાર પાડ્યો હતો. અંતિમ બોલમાં એક રનની જરૂર હતી અને કેદાર જાધવે ભારતને વિજય અપાવ્યો હતો.